ananddey/assamese-wiki-corpus huggingface dataset:
কেৰেলা (দ্ব্যৰ্থতা দূৰীকৰণ পৃষ্ঠা)

এইটো এটা দ্ব্যৰ্থতা দূৰীকৰণ পৃষ্ঠা। কেৰেলা শব্দটোৱে নিম্নলিখিত প্ৰবন্ধবোৰ সূচাব পাৰে:

তিতা কেৰেলা, এবিধ লতাজাতীয় উদ্ভিদ তথা পাচলি
ভাত কেৰেলা, আন এবিধ লতাজাতীয় উদ্ভিদ তথা পাচলি
কেৰালা, ভাৰতৰ দক্ষিণাত্যৰ এখন ৰাজ্য
দমন আৰু দিউ

দমন আৰু দিউ পশ্চিম ভাৰতত অৱস্থিত এখন কেন্দ্ৰীয় শাসিত অঞ্চল। ১১২ বৰ্গ কিলোমিটাৰ মাটিকালিৰে ই ভাৰতৰ ক্ষুদ্ৰতম প্ৰশাসনিক অঞ্চল। এই অঞ্চল ভৌগোলিক ভাবে খামবৎ উপসাগৰে পৃথক কৰা দুখন জিলা দমন আৰু দিউৰে গঠিত। ইয়াৰ সীমাত গুজৰাট আৰু আৰৱ সাগৰ অৱস্থিত। ১৫ শতিকাৰ পৰায়ে এই অঞ্চল পৰ্তুগীজ সকলৰ অধীন আছিল। ১৯৬১ চনত ভাৰত চৰকাৰে এই অঞ্চল নিজৰ অধীনলৈ আনে। এই অঞ্চল কলি সম্প্ৰদায়ৰৰ লোকে ৰাজত্ব কৰিছিল।

২০১৯ চনত ভাৰত চৰকাৰে দমন আৰু দিউক দাদৰা আৰু নগৰ হাভেলীৰ লগত একত্ৰীকৰণ কৰি এখন কেন্দ্ৰীয় শাসিত অঞ্চল গঠন কৰাৰ আঁচনি গ্ৰহণ কৰিছে।

ইতিহাস

৪৫০ বছৰতকৈ অধিক কাল আৰৱ সাগৰৰ উপকূলীয় দমন আৰু দিউ অঞ্চল, গোৱা আৰু দাদৰা আৰু নগৰ হাভেলী পৰ্তুগীজ ভাৰতৰ অন্তৰ্ভুক্ত আছিল। ১৯৬১ চনৰ ১৯ ডিচেম্বৰ তাৰিখে অপাৰেচন বিজয়ৰ জৰিয়তে গোৱা, দমন আৰু দিউ ভাৰত গণৰাজ্যত অন্তৰ্ভুক্ত হয়। ১৯৭৪ চনলৈ পৰ্টুগালে ভাৰতৰ এই অন্তৰ্ভুক্তিক স্বীকৃতি জনোৱা নাছিল।

১৯৮৭ চনলৈ গোৱা, দমন আৰু দিউ এখন কেন্দ্ৰীয় শাসিত অঞ্চল আছিল। তাৰপিছত গোৱায়ে ৰাজ্যৰ মৰ্যাদা লাভ কৰে। দমন আৰু দিউ দুয়ো অঞ্চল দুটা জিলাৰে গঠিত। দুয়ো অঞ্চল পথেৰে ৬৫০ কিঃমিঃ দূৰত্বত অৱস্থিত।

জন-গাঁথনি

শিক্ষা

২০১১ চনৰ লোকপিয়ল মতে দমন আৰু দিউৰ সাক্ষৰতা হাৰ ৮৭.১%। তাৰে পুৰুষ সাক্ষৰতা হাৰ ৯১.৫% আৰু মহিলাৰ হাৰ ৭৯.৫%

লিংগ অনুপাত

২০১১ চনৰ লোকপিয়ল মতে দমন আৰু দিউত ভাৰতৰ ভিতৰতে আটাইতকৈ কম লিংগ অনুপাত। প্ৰতি ১০০০ জন পুৰুষৰ বিপৰীতে দমন আৰু দিউত ৬১৮ গৰাকী মহিলা আছে। দমন জিলাত এই অনুপাত ০.৫৩৩ আৰু এই অনুপাত ভাৰতৰ জিলাসমূহৰ ভিতৰত সৰ্বনিম্ন।

ধৰ্ম

হিন্দু ধৰ্ম দমন আৰু দিউৰ মুখ্য ধৰ্ম। ইছলাম ইয়াৰ দ্বিতীয় আৰু খ্ৰীষ্টান ধৰ্ম তৃতীয়।

ভাষা

গুজৰাটী ভাষা দমন আৰু দিউৰ মুখ্য ভাষা। ইয়াৰ মুখ্য অধিবাসী দমনীয়া সকল গুজৰাটী ভাষা কয়। গুজৰাটীৰ লগতে, হিন্দী আৰু ইংৰাজী বহুলভাবে ব্যৱহাৰ হয়।

ঔপনিবেশিক কালৰ চৰকাৰী ভাষা পৰ্তুগীজ এতিয়া কেৱল কিছুমান লোকৰ মাজত সীমিত। ইয়াৰ প্ৰায় ১০,০০০-১২,০০০ লোকে দমন দিউ পৰ্তুগীজ ভাষা কয়।

ইয়াৰ বিদ্যালয় সমূহত তিনিটা ভাষা শিকোৱা হয়:

প্ৰথম ভাষা: গুজৰাটী
দ্বিতীয় ভাষা: হিন্দী
তৃতীয় ভাষা: ইংৰাজী

প্ৰশাসন

ভাৰতীয় সংবিধান মতে দমন আৰু দিউৰ শাসন কাৰ্য ভাৰতৰ ৰাষ্ট্ৰপতিৰ দ্বাৰা নিযুক্ত এজন প্ৰশাসকে পালন কৰে। তেওঁক শাসন কাৰ্যত সহায়ৰ বাবে অন্যায় বিষয়া সমূহ থাকে। বৰ্তমান ইয়াৰ প্ৰশাসক প্ৰফুল খোদা পেটেল।

জিলা

দিউ জিলা, মাটিকালি ৪০ কিঃমিঃ২, মুখ্য জনবহুল অঞ্চল দিউ চহৰ
দমন জিলা, মাটিকালি ৭২ কিঃমিঃ২, মুখ্য জনবহুল অঞ্চল দমন চহৰ

যাতায়ত

দমন আৰু দিউ স্থলপথেৰে সু-সংযোজিত। দমন ভাপিৰ পৰা ১২ কিঃমিঃ, চুৰতৰ পৰা ১২৫ কিঃমিঃ আৰু মুম্বাইৰ পৰা ১৯৫ কিঃমিঃ নিলগত অৱস্থিত। পশ্চিম ৰে'ল সংমণ্ডলৰ অধীনৰ ভাপি ৰে'ল ষ্টেচন দমনৰ আটাইতকৈ কাষৰ ৰে'ল ষ্টেচন। দিউ বিমানবন্দৰ ব্যৱসায়িক সেৱা আগবঢ়ায় আৰু দমন বিমানবন্দৰ ভাৰতীয় ততটৰক্ষকৰ বৈমাণিক ঘাটি।

দিও ডেলৱাদা ৰে'ল ষ্টেচনৰ পৰা প্ৰায় ৯ কিঃমিঃ নিলগত।

তথ্য উৎস

বাহ্যিক সংযোগ

দমন আৰু দিউৰ চৰকাৰী ৱেবচাইট
WorldStatesmen, including lists of Portuguese captains/governors of Damão and Diu

শ্ৰেণী:ভাৰতৰ কেন্দ্ৰীয় শাসিত অঞ্চল
মণ্ডিয়ালী

]]ই হিমাচল প্ৰদেশৰ হিড়িম্বা দেৱী মন্দিৰত বহি মণ্ডিয়ালী ভাষাৰ বিষয়ে থলুৱা মণ্ডিয়ালী ভাষী এগৰাকীক প্ৰশ্ন কৰিছে। প্ৰশ্ন হিন্দী ভাষাত কৰা হৈছে, উত্তৰ ঘাইকৈ মণ্ডিয়ালী ভাষাত দিয়া হৈছে।

মণ্ডিয়ালী (টাকৰী লিপিত: ) উত্তৰ ভাৰতৰ হিমাচল প্ৰদেশত ঘাইকৈ কথিত এটি পাহাড়ী ভাৰতীয়-আৰ্য ভাষা। হিমাচল প্ৰদেশৰ মণ্ডী জিলাত এই ভাষাৰ প্ৰচলন অধিক। ইউনেস্ক'ৰ মতে এই ভাষা অতিকৈ লুপ্তপ্ৰায় ভাষাসমূহৰ অন্যতম। ১৯৬১ চনৰ পৰা ২০০১ চনলৈ এই ভাষা ভাষী লোকৰ সংখ্যতা ২১ শতাংশ হ্ৰাস পাইছে।

মণ্ডিয়ালী ভাষা আৰু কাংগড়ী ভাষা ওচৰৰ। চম্বিয়ালী প্ৰকাৰসমূহক প্ৰায় পৃথক ভাষা জ্ঞান কৰা হয়, কিন্তু তাৰ কেইবাটাৰো মুখ্য মণ্ডিয়ালী ভাষাৰ সৈতে পৰস্পৰ বোধগম্যতা ৯৫%তকৈও অধিক।

উপভাষা

প্ৰাৰম্ভিক চাৰ্ভে'ত এই কথাৰ উমান পোৱা গৈছে যে ব্যৱহাৰিকভাৱে মণ্ডিয়ালী আৰু কাংগড়ী ভাষা পৰস্পৰ ভাষা ভাষীৰ বাবে বোধগম্য। দক্ষিণ-পূব মণ্ডিয়ালী কোৱা লোকৰ বাবে কাংগড়ী বুজা অলপ বেছি কঠিন। মানক মণ্ডিয়ালী ভাষা উত্তৰৰ পৰা দক্ষিণলৈ যোৱা সেই উপত্যকাত ব্যৱহৃত যি যোগিন্দৰনগৰৰ পৰা সুন্দৰনগৰলৈ বিয়পি আছে। মণ্ডিয়ালী পাহাড়ী বৰোটৰ উত্তৰলৈ, উহ্ল নদীৰ পূব দিশে কোৱা হয়, যাৰ মানক মণ্ডিয়ালীৰ সৈতে বোধগম্যতা কম। ই মণ্ডিয়ালী আৰু কুলূঈৰ মাজৰ প্ৰকাৰ। দক্ষিণ-পূব জিলাত মহাসূঈলৈ পৰিৱৰ্তন দেখা যায়। পশ্চিমৰ সৰ্কাঘাটো মানক মণ্ডিয়ালীতকৈ অলপ পৃথক, সম্ভৱতঃ হমীৰপুৰ আৰু বিলাসপুৰলৈ পৰিৱৰ্তনৰ ফলত। শব্দসম্ভাৰৰ সামঞ্জস্য ৮৯% কাংগড়ীৰ পালমপুৰী উপভাষাৰ সৈতে আৰু ৮৩% চম্বিয়ালীৰ সৈতে।

লিপি

এই ভাষা টকৰী লিপিৰ এটি প্ৰকাৰ ব্যৱহাৰ কৰি লিখা হয়।
alt=|

স্থিতি

এই ভাষাক প্ৰায় পাহাড়ী বা হিমাচলীও আখ্যা দিয়া হয়, আন কেইবাটাও চুবুৰীয়া ভাষাৰ দৰেই। এই ভাষাৰ কোনো আনুষ্ঠানিক স্বীকৃতি নাই। ইউনেস্ক'ৰ মতে এই ভাষা নিশ্চিতভাৱে বিলুপ্তপ্ৰায়, যাৰ অৰ্থ হ'ল যে মণ্ডিয়ালী শিশুৱে এই ভাষা মাতৃভাষা হিচাপে নিশিকা হৈছে।

২০১০ চনত হিমাচল প্ৰদেশৰ বিধান সভাত এই দাবী উঠিছিল যে ভাৰতৰ সংবিধানৰ অষ্ট অনুসূচীত 'পাহাড়ী (হিমাচলী)' অন্তৰ্ভুক্ত কৰা হওক, যি অনেক হিমাচলী ভাষাক প্ৰতিনিধিত্ব কৰিব। অনেক সৰু সৰু সংগঠনে এই দিশে কাম কৰা সত্ত্বেও এই ক্ষেত্ৰত কোনো প্ৰগতি দেখা যোৱা নাই। ৰাজনৈতিক কাৰণত এই ভাষাক হিন্দীৰ উপভাষা হিচাপেহে নথিভুক্ত কৰা হয়, যদিও হিন্দী ভাষী আৰু মণ্ডিয়ালী ভাষী লোকে সহজে ইজনে সিজনক বুজা কঠিন।

তথ্য সংগহ

শ্ৰেণী: ভাৰতৰ ভাষা
শ্ৰেণী: ভাষা
ঐন্দ্ৰিতা ৰয়

আইন্দ্ৰিতা ৰয় (জন্ম: ৩ মাৰ্চ ১৯৮৫) এগৰাকী ভাৰতীয় অভিনেত্ৰী, তেওঁ প্ৰধানকৈ কানাড়া চলচ্চিত্ৰত অভিনয় কৰে। ২০০৭ চনত তেওঁ অভিনয় জীৱনত আত্মপ্ৰকাশ কৰে, মেৰাভানিগেত অভিনয় কৰে আৰু কেইবাখনো ব্যৱসায়িকভাৱে সফল ছবিত অভিনয় কৰি কানাড়া চিনেমাৰ এগৰাকী আগশাৰীৰ সমসাময়িক অভিনেত্ৰী হিচাপে নিজকে প্ৰতিষ্ঠা কৰে। মনসাৰেত মানসিকভাৱে অক্ষম ছোৱালী দেৱিকাৰ চৰিত্ৰত সমালোচকৰ প্ৰশংসিত অভিনয়ৰ বাবে হয়তো তেওঁ বেছি জনাজাত।

জন্ম আৰু পৰিচয়

আইন্দ্ৰিতা ৰয় ৰাজস্থানৰ উদয়পুৰৰ এটা বঙালী পৰিয়ালত পৰিয়ালৰ কনিষ্ঠ কন্যা হিচাপে জন্মগ্ৰহণ কৰিছিল আৰু তাতেই তেওঁ শৈশৱ পাৰ কৰি তাৰ পিছত মুম্বাইলৈ গুচি যায়। পিতৃ এ কে ৰয় ভাৰতীয় বায়ুসেনাৰ এগৰাকী দন্ত চিকিৎসক হোৱাৰ বাবে তেওঁ পৰিয়ালৰ সৈতে এঠাইৰ পৰা আন এঠাইলৈ ঘূৰি ফুৰিবলগীয়া হয় আৰু অৱশেষত তেওঁলোক বাংগালুৰুত বসতি স্থাপন কৰে।

আইন্দ্ৰিতাই বেংগালুৰুৰ বাল্ডউইন গাৰ্লছ হাইস্কুলত অধ্যয়ন কৰিছিল। পিছলৈ বাংগালুৰুৰ এম আৰ আম্বেদকাৰ ডেণ্টেল কলেজত যোগদান কৰি দন্ত চিকিৎসা বিজ্ঞানত স্নাতক ডিগ্ৰী লাভ কৰে। পঢ়াৰ সময়ত তেওঁ পাৰ্ট টাইম মডেলিং কৰিছিল, টেলিভিছনৰ বিজ্ঞাপনত অভিনয় কৰিছিল, যাৰ ফলত তেওঁৰ চলচ্চিত্ৰ জগতত প্ৰৱেশৰ পথ প্ৰশস্ত হৈছিল। তেওঁ কানাড়া চিনেমাত অভিনয় কৰিবলৈ আৰম্ভ কৰে আৰু মাজে মাজে এমেচাৰ/চুটি ছবিত অভিনয় কৰে।

অভিনয় জীৱন

আইন্দ্ৰিতা ৰয়ে ফেশ্বন কৰিঅ’গ্ৰাফাৰ এম এছ শ্ৰীধৰৰ অধীনত প্ৰশিক্ষণ লৈছিল। ২০০৬ চনৰ কানাড়া ছবি জেকপটত হৰ্ষ আৰু ধ্যানে অভিনয় কৰা এটা গীততো তেওঁক দেখা গৈছিল। ২০০৮ চনত প্ৰজ্বল দেৱৰাজে মুখ্য চৰিত্ৰত অভিনয় কৰা ২০০৮ চনৰ মেৰাৱনিগে ছবিত প্ৰেমিকা নন্দিনীৰ চৰিত্ৰত অভিনয় কৰি আইন্দ্ৰিতা ৰয়ে অভিনয় জীৱন আৰম্ভ কৰিছিল। বক্স অফিচত ছবিখনে মধ্যমীয়া সফলতা লাভ কৰে, ৰেডিফ ডট কমে তেওঁৰ অভিনয় আৰু নৃত্যৰ ক্ষমতাক প্ৰশংসা কৰে। পিছলৈ সেই বছৰতে তেওঁ কেইবাটাও মুখ্য চৰিত্ৰ থকা মষ্ট মাজা মাডিত পাৰ্শ্ব চৰিত্ৰত অভিনয় কৰে।

২০০৯ চনত আইন্দ্ৰিতাই চিৰঞ্জীৱী সৰ্জাৰ সৈতে একচন চিনেমা বায়ুপুত্ৰত অভিনয় কৰে। ইয়াৰ পিছতে প্ৰশান্ত ৰাজৰ পৰিচালনাত নিৰ্মিত সফল ছবি লাভ গুৰুত চমুকৈ অভিনয় কৰে। অৱশ্যে জংগলী ছবিখনত তেওঁ আটাইতকৈ ডাঙৰ সকাহ পাইছিল আৰু তাৰ পিছৰ টাৰ্ণিং পইণ্ট আছিল মানসিকভাৱে অক্ষম এজনী ছোৱালীৰ চৰিত্ৰত মানছাৰেত কৰা সমালোচকৰ প্ৰশংসিত চৰিত্ৰটো। তেওঁৰ ভূমিকাৰ বাবে তেওঁ বহু বঁটা আৰু প্ৰশংসা লাভ কৰে, য’ত শ্ৰেষ্ঠ অভিনেত্ৰীৰ বাবে সুৱৰ্ণ বঁটা আৰু ফিল্মফেয়াৰ বঁটাৰ বাবে মনোনয়ন লাভ কৰে। ইয়াৰ পিছত পৰিচালক ছুৰিৰ জংগলী ছবিখনে মধ্যমীয়া সফলতা লাভ কৰে। ২০১০ চনত তেওঁ পাঁচখন ছবিত অভিনয় কৰিছিল। নুৰু জন্মাকু, নান্নাভানু, জানুমা জানুমাদল্লু আৰু বলীউডৰ এখন কাহিনী চিত্ৰ এ ফ্লেট। ভিতৰত বীৰা পৰম্পাৰে একমাত্ৰ সফল চিনেমা আছিল। এইকেইখনৰ মাজত বীৰা পৰম্পৰা একমাত্ৰ সফল ছবি আছিল আৰু ইয়াৰ বাবে ফিল্মফেয়াৰে শ্ৰেষ্ঠ অভিনেত্ৰী শাখাৰ বাবে মনোনীত কৰিছিল।

২০১৭ চনত আইন্দ্ৰিতাই ৰাজা চন্দাৰ বাংলা ছবি আমাৰ আপনজনত সোহম চক্ৰৱৰ্তী, প্ৰিয়ংকা সৰকাৰ আৰু সুভাশ্ৰী গাংগুলীৰ সৈতে অভিনয় কৰে।

২০২১ চনত তেওঁ প্ৰতীক গান্ধীৰ সৈতে হাৰ্দিক গজ্জাৰৰ হিন্দী কাহিনী চিত্ৰ ভৱৈত অভিনয় কৰে, যিখন ছবিয়ে ১ অক্টোবৰত ছবিগৃহত মুক্তি পায়।

তথ্য সূত্ৰ

শ্ৰেণী:ভাৰতীয় অভিনেত্ৰী
ওৱাক

ওৱাক (ওৱক বা ওৱাকাও) অৰোমো আৰু ছোমালি ভাষাকে ধৰি কেইবাটাও কুছিটিক ভাষাত কোৱা আকাশ ঈশ্বৰৰ নাম।

ওৱাকা (অৰোমো উচ্চাৰণ: [waːkʼa])ৰ অৰ্থ বৰ্তমানৰ অৰোমো ভাষাত এতিয়াও 'ঈশ্বৰ'। আন কুছিটিক ভাষা য’ত এতিয়াও এই শব্দটো পোৱা যায়, সেইবোৰ হ’ল কনছ’ত ওৱাকা; ৰেণ্ডিলত মোম; বায়ছ’ত ওৱাহ বা ওৱা; দাছানাচত ওৱাগ; হাদিয়াত ওৱ আৰু বুৰ্জিত ওৱাচʼই।

বৰ্তমানৰ ছোমালি ভাষাত ঈশ্বৰৰ প্ৰধান নাম এতিয়া আৰবী ভাষাৰ পৰা উৎপন্ন আল্লাহ। ওৱাক শব্দটো সঠিক নাম আৰু স্থানৰ নামত এতিয়াও বৰ্তি আছে। ছোমালি বংশ জিদৱাক (অৰ্থাৎ ‘ঈশ্বৰৰ পথ’)ৰ নাম ওৱাকৰ পৰাই লোৱা হৈছে। ছোমালিয়াৰ ওৱাক শব্দটোৰ সৈতে জড়িত চহৰ আৰু গাঁৱৰ নামসমূহৰ ভিতৰত চেলৱাক, কাবুদৱাক আৰু বাৰৱাক' আদি অন্তৰ্ভুক্ত।

ওৱাক আৰবী ভাষাত ৰক্ষক ( واق ) ৰ বাবেও এটা শব্দ আৰু ইয়াক কোৰআনত পোৱা যায়। কিছুমান পৰম্পৰাত ওৱাকক হাৰৰী অঞ্চলৰ সৈতে জড়িত বুলি উল্লেখ কৰা হৈছে। চুফী ৰহস্যবাদী ইবনে আৰবীয়ে তেওঁৰ আল-ফুতুহাট আল-মাক্কিয়াত উল্লেখ কৰিছে যে, তুৰ্কী জনসাধাৰণৰ টেংগ্ৰীৰ নীতিৰ তুলনাত ওৱাক আগতে ঈশ্বৰৰ এটা সাধাৰণ নাম আছিল।

অৰোমো আৰু ছোমালি সংস্কৃতিত তেওঁলোকৰ প্ৰাক-খ্ৰীষ্টান আৰু প্ৰাক-মুছলমান একেশ্বৰবাদী বিশ্বাসত ওৱাক, ওৱাকা বা ওৱাকো আছিল ঈশ্বৰৰ নাম যিটো কুছিটিক গোটসমূহে মানি চলিছিল বুলি বিশ্বাস কৰা হয়। নৱপ্ৰস্তৰ যুগত উত্তৰ চুডানৰ পৰা অহা আদি-কুছিটিক ভাষাৰ ভাষীসকলে ইয়াক আফ্ৰিকান হৰ্ণলৈ অনাৰ সম্ভাৱনা আছে।

তথ্য সূত্ৰ

শ্ৰেণী:দেৱ-দেৱী
ব

ব অসমীয়া ব্যঞ্জনবৰ্ণ মালাৰ ২৩ নং আখৰ। ব্যঞ্জনবৰ্ণৰ উচ্চাৰণত হাওঁফাওঁৰ পৰা ওলাই অহা বায়ু মুখৰ ভিতৰত ক’ৰবাত অকণমান হ’লেও বাধাপ্ৰাপ্ত হয়; স্বৰতন্ত্ৰী সঞ্চালিত হ’বও পাৰে বা নহ’বও পাৰে। 'ব'ও এটি ব্যঞ্জন বৰ্ণ, সেয়ে 'ব' উচ্চাৰণ কৰোঁতেও বায়ু মুখৰ ভিতৰত বাধাপ্ৰাপ্ত হয়। ব্ৰেইল্ত 'ব'-ক এনেদৰে লিখা যায়।

স্বৰবৰ্ণৰ লগত যোগ হ'লে

স্বৰবৰ্ণ 'ব'ৰ লগত যোগ হ'লে
অব
আ বা
ইবি
ঈবী
উবু
ঊবূ
ঋবৃ
এবে
ঐবৈ
ওবো
ঔবৌ

যুক্তবৰ্ণ (ব যোগ)

ব্ + জ = ব্জ = কব্জা
ব্ + দ = ব্দ = অব্দ
ব্ + ধ = ব্ধ = ক্ষুব্ধ
ব্ + ব = ব্ব = আব্বা
ব্ + য = ব্য = গন্তব্য
ব্ + ৰ = ব্ৰ = ব্ৰমিন
ব্ + ল = ব্ল = ব্লগ
ব্ + ৰ + উ = ব্ৰু = বব্ৰুবাহন

'ব'ৰে আৰম্ভ শব্দৰ উদাহৰণ

বিহু
বৰষুণ
বুদ্ধ
বঙাইগাঁও
বিহাৰ
বাংলা ভাষা
বাংলাদেশ
বা
বৰ
বল
বালক
বৰ্তমান
বৰ্ণাশুদ্ধি
বংশ
‌ বৈষ্ণৱ
বেলগুৰি
বন্য
বৰ্ষ

ইউনিক’ড

চিহ্ন ইউনিক’ড ক’ড নম্বৰ ইউনিক’ডত বিৱৰণ
ব U+09AC BENGALI LETTER BA

তথ্যসংগ্ৰহ

শ্ৰেণী:অসমীয়া ব্যঞ্জনবৰ্ণ
হৰ্হে লুইছ বৰ্হেছ

হৰ্হে লুইছ বৰ্হেছ (স্পেনিছ: Jorge Luis Borges, জন্মঃ ২৪ আগষ্ট ১৮৯৯ – মৃত্যুঃ ১৪ জুন ১৯৮৬) এগৰাকী বিশিষ্ট আৰ্জেণ্টাইন লেখক, কবি, প্ৰবন্ধকাৰ আৰু ভাবুক ব্যক্তি আছিল। তেওঁৰ সৃষ্টিত চেতনা, বাস্তৱতা, সময়, অসীমতা, পৰিচয় আদি বিষয়বোৰ গভীৰ দাৰ্শনিক দৃষ্টিৰে প্ৰকাশ পাইছে।

জীৱন

হৰ্হে লুইছ বৰ্হেছৰ জন্ম আৰ্জেণ্টিনাৰ বুয়েনছ আয়ৰ্ছত হৈছিল। তেওঁৰ পৰিয়াল বৌদ্ধিক পৰিৱেশৰ সৈতে জড়িত আছিল। কৈশোৰতে তেওঁ ইংৰাজী আৰু স্পেনিছ সাহিত্য পঢ়িবলৈ আৰম্ভ কৰে।

১৯১৪ চনত তেওঁৰ পৰিয়াল ইউৰোপলৈ গ’ল আৰু তেওঁ ছুইজাৰলেণ্ডৰ জেনেৱাত শিক্ষা গ্ৰহণ কৰে। পিছত স্পেইনতো থাকি কিছু সময় কাটালে।

সাহিত্যিক জীৱন

বৰ্হেছৰ প্ৰথম কাব্যগ্ৰন্থ Fervor de Buenos Aires (১৯২৩) বুয়েনছ আয়ৰ্ছলৈ উভতি আহাৰ পিছতেই প্ৰকাশিত হয়।

তেওঁ মূলতঃ গল্প আৰু প্ৰবন্ধৰ মাধ্যমত সাহিত্যক এক নতুন দিশ দিছিল। তেওঁৰ বেছি পৰিচিত কিতাপ Ficciones (১৯৪৪) আৰু El Aleph (১৯৪৯)। এইবোৰত বাস্তৱতা আৰু কল্পনাৰ সীমা ঘূলাই দিয়া হৈছে।

দাৰ্শনিক আৰু শৈলী

তেওঁৰ ৰচনাত দৰ্শন, গণিত, ধৰ্ম, বিজ্ঞান আৰু গ্ৰন্থাগাৰৰ ধাৰণা প্ৰায়ে দেখা যায়। পুথিভঁৰালৰ অসীমতা, দাপোন, ভুল বুজাবুজি, স্বপ্ন—এইবোৰ তেওঁৰ প্ৰিয় থীম আছিল।

চহৰ আৰু সময়ৰ সৈতে সম্পৰ্ক

বৰ্হেছৰ বুয়েনছ আয়ৰ্ছ প্ৰেম সুস্পষ্ট। তেওঁ কয়, ‘‘এটা চহৰ মই সৃষ্টি কৰিছোঁ যি বাস্তৱ চহৰটোকো ছাপ মাৰিছে। ’’

পুৰস্কাৰ আৰু স্বীকৃতি

বৰ্হেছৰ সাহিত্যক বহুল স্বীকৃতি দিয়া হৈছিল। যদিও তেওঁ কেতিয়াও নোবেল পুৰস্কাৰ লাভ কৰা নাছিল, তেওঁৰ নাম বহুতোবাৰ মনোনয়নৰ তালিকাত আছিল।

মৃত্যুৰ পিছৰ প্ৰভাব

১৯৮৬ চনত ছুইজাৰলেণ্ডৰ জেনেৱাত বৰ্হেছৰ মৃত্যু হয়। মৃত্যুৰ পিছতো তেওঁ বিশ্ব সাহিত্যত অন্যতম প্ৰভাৱশালী ব্যক্তিত্ব হিচাপে গণ্য। তেওঁৰ ধাৰণাসমূহ কনিষ্ঠ সাহিত্যিক, দাৰ্শনিক, আৰু তথ্যবিজ্ঞানীক প্ৰভাৱিত কৰিছে।

বাহ্যিক সংযোগ

Encyclopaedia Britannica: Jorge Luis Borges
Jorge Luis Borges Nobel Nomination Data

তথ্যসূত্ৰ

শ্ৰেণী:সাহিত্যিক
শ্ৰেণী:কবি
শ্ৰেণী:প্ৰবন্ধকাৰ
শ্ৰেণী:গল্পকাৰ
মামণি গগৈ বৰগোহাঁই

মামণি গগৈ বৰগোহাঁই হৈছে এগৰাকী প্ৰবন্ধকাৰ, সাহিত্য সমালোচক আৰু অনুবাদক। এতিয়ালৈকে ইংৰাজী আৰু অসমীয়া দুয়োটা ভাষাতে তেখেতৰ ৭ খন মৌলিক গ্ৰন্থ প্ৰকাশ পোৱাৰ লগতে ৬ খন অনুবাদমূলক গ্ৰন্থও প্ৰকাশ পায়।

জন্ম আৰু বংশ পৰিচয়

তেওঁৰ জন্ম হয় ১৯৫৪ চনৰ ছেপ্তেম্বৰত ঢকুৱাখানা জিলাত। পিতৃৰ নাম সতীশ চন্দ্ৰ গগৈ, মাতৃৰ নাম বিদ্যাৱতী গগৈ। ১৯৭৭ চনত ড॰ কমলাকান্ত বৰগোহাঁইৰ সৈতে বিবাহ পাশত আৱদ্ধ হয়।

শিক্ষা জীৱন

১৯৭০ চনত ঢকুৱাখানাৰ হাৰ্হি হাইস্কুলৰ পৰা হাইস্কুল শিক্ষান্ত পৰীক্ষাত উত্তীৰ্ণ হয়।
১৯৭৪ চনত উত্তৰ লক্ষীমপুৰ কলেজৰ পৰা ইংৰাজীত অৰ্নাচসহ স্নাতক ডিগ্ৰী লাভ কৰে।
১৯৭৭ চনত ডিব্ৰুগড় বিশ্ববিদ্যালয়ৰ পৰা ইংৰাজী বিভাগৰ পৰা স্নাতকোত্তৰ ডিগ্ৰী লাভ কৰে।
১৯৯৮ চনত ডিব্ৰুগড় বিশ্ববিদ্যালয়ৰ অসমীয়া বিভাগৰ পৰা ডক্টৰেট ডিগ্ৰী লাভ কৰে।

চাকৰি জীৱন

শিৱসাগৰৰ ডিমৌ মহাবিদ্যালয়ৰ ইংৰাজী বিভাগৰ অধ্যাপক হিচাপে চাকৰি জীৱন আৰম্ভ কৰে।
২০১৪ চনত সহযোগী অধ্যাপক হিচাপে অৱসৰ গ্ৰহণ।

গৱেষণা কৰ্ম

অসমীয়া ঔপন্যাসিকাৰ ৰচনাত নাৰী: এটি অধ্যয়ন (১৯২৬-১৯৯০)

সাহিত্যৰাজি

প্ৰকাশিত মৌলিক গ্ৰন্থ

অসমীয়া উপন্যাসঃ নাৰীৰ ৰচনাত নাৰী (প্ৰভা প্ৰকাশনি, শিৱসাগৰ, ২০০১)
অসমীয়া নাৰী অতীত আৰু বৰ্তমান (বাণী মন্দিৰ, ডিব্ৰুগড়, ২০০৫)
চৈয়দ আব্দুল মালিক (ডিব্ৰুগড় বিশ্ববিদ্যালয় প্ৰকাশন শাখা, ২০১৫)
Nirupama Borgohain (ইংৰাজীত লিখা, পূৰ্বাঞ্চল প্ৰকাশ, ২০১৬)
হেড্‌মাষ্টৰ (নিৰীক্ষণ প্ৰকাশন, গুৱাহাটী, ২০২১)
ক্ৰান্তিকাল (পাহি প্ৰকাশন, মৰাণ, ২০২৪)
পুলিন-পুথাওৰ সন্ধানত (ইংৰাজী-অসমীয়া দ্বিভাষিক, মামণি বৰগোহাঁই, ডিব্ৰুগড় ২০২৫)

প্ৰকাশিত অনুবাদ গ্ৰন্থ

দ্য ৰেভিনিউ ষ্টাম্প (২০০৮, কৌস্তভ প্ৰকাশন, ডিব্ৰুগড়)
লাইফ এণ্ড টাইমছ অৱ মাইকেল কে’ ( কৌস্তভ প্ৰকাশন, ডিব্ৰুগড় ২০০৯)
সংযুতিবাদ, উত্তৰ সংযুতিবাদ আৰু প্ৰাচ্য কাব্যতত্ত্ব (সাহিত্য অকাডেমি, নতুন দিল্লী, ২০১৫)
কালজয়ী বিশ্বসাহিত্যঃ নিৰ্বাচিত অনুবাদ (নিৰীক্ষণ প্ৰকাশন, গুৱাহাটী)
স্বৰ্গদেউ ৰুদ্ৰসিংহ আৰু শিৱসিংহৰ ৰাজত্ব-কাল (অসম সাহিত্য সভা, গুৱাহাটী, ২০১৭)
আধুনিক অসমীয়া সাহিত্যৰ পটভূমি (পূৰ্বাঞ্চল প্ৰকাশ, গুৱাহাটী, ২০২২)

বঁটা আৰু সন্মান

নগাঁও গ্ৰন্থমেলা (২০০৫)ত 'অসমীয়া নাৰী : অতীত আৰু বৰ্তমান' শ্ৰেষ্ঠগ্ৰন্থ ৰূপে পুৰস্কৃত।

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
টুপিলাক

টুপিলাক হৈছে এটা দানৱ বা দানৱৰ খোদিত।

ইনুইট ধৰ্মত বিশেষকৈ গ্ৰীণলেণ্ডত টুপিলাক আছিল এজন এংগাককুক (ডাইনী বা শ্বেমানীজম) দ্বাৰা বিভিন্ন বস্তু যেনে প্ৰাণীৰ অংশ (হাড়, ছাল, চুলি, স্নায়ু আদি) যদিও টুপিলাকৰ নিৰ্মাতাই তেওঁলোকৰ কাৰ্য্য ৰাজহুৱাভাৱে স্বীকাৰ কৰি পলায়ন কৰিব পাৰে।

যিহেতু টুপিলাক গোপনে, বিচ্ছিন্ন ঠাইত আৰু নষ্ট হ’ব পৰা সামগ্ৰীৰ পৰা তৈয়াৰ কৰা হৈছিল, গতিকে কোনোটোৱেই সংৰক্ষণ কৰা হোৱা নাই। গ্ৰীনলেণ্ডলৈ অহা আদিম ইউৰোপীয় দৰ্শনাৰ্থীসকলে থলুৱা কিংবদন্তিটোৰ প্ৰতি আকৃষ্ট হৈ টুপিলাক কেনেকুৱা হয় সেয়া চাবলৈ আগ্ৰহী হৈছিল, সেয়েহে ইনুইটসকলে শুক্ৰাণু তিমিৰ দাঁতৰ পৰা ইহঁতৰ প্ৰতিনিধিত্ব খোদিত কৰিবলৈ আৰম্ভ কৰিছিল।

আজি নাৰ্ৱাল আৰু ৱালৰাছৰ দাঁত, কাঠ আৰু কেৰিবু শিং আদি বিভিন্ন সামগ্ৰীৰ পৰা বহুতো ভিন্ন আকৃতি আৰু আকাৰৰ টুপিলাক খোদিত কৰা হয়। গ্ৰীনলেণ্ডৰ ইনুইট শিল্পৰ এটা গুৰুত্বপূৰ্ণ অংশ, আৰু সংগ্ৰহযোগ্য সামগ্ৰী হিচাপে ইয়াক অতিশয় মূল্য দিয়া হয়।

প্ৰকাশ বনাম গোপনীয়তা

টুপিলাক বনোৱাটো বেছিভাগেই ৰাতিৰ পৰাই আৰম্ভ হৈছিল, গোপনে। এংগাককুক (শ্বেমান)সকলে তেওঁলোকৰ পাৰ্কা বা আনোৰাক পিছলৈ পিন্ধিছিল, মুখৰ ওপৰত হুডটো পিন্ধিছিল আৰু টুপিলাক বনাবলৈ ব্যৱহাৰ কৰা হাড়ৰ সৈতে যৌন সংস্পৰ্শত লিপ্ত হৈছিল, সমগ্ৰ প্ৰক্ৰিয়াটোত গান গাই আৰু জপ কৰিছিল, যিটোৱে কেইবাদিনো সময় ল'ব পাৰে।

বিভিন্ন ইনুইট সংস্কৃতিত একেটা শব্দৰ অৰ্থ

বহুতো ইনুইট সংস্কৃতিৰ টুপিলাকৰ দৰেই ধাৰণা আছিল আৰু আছে। এই ভিন্নতাসমূহৰ ভিন্নতা আছিল, কিছুমান মানৱসৃষ্ট বস্তু, ভূতৰ দৰে সত্তা বা জীৱিতক খেদি ফুৰা আত্মা; কিছুমান ইনুইট সংস্কৃতিত টুপিলাকৰ সৈতে জড়িত ধাৰণাসমূহ কেৱল এংগাককুকসকলেহে মোকাবিলা কৰিছিল।

দূৰৈৰ গোট যেনে কিভালিৰমিউট, গ্ৰীনলেণ্ডৰ ইনুইট, ইগলুলিং মিউট, আৰু কপাৰ ইনুইট সকলে টুপিলাকৰ ধাৰণাটো জানিছিল, কিন্তু বিৱৰণৰ পাৰ্থক্য আছিল:

ইগলুলিক

টুপিলাক আছিল অদৃশ্য ভূত। কেৱল এংগাককুকেহে লক্ষ্য কৰিব পাৰিছিল। ই আছিল এজন মৃত ব্যক্তিৰ আত্মা, যিটো কোনো মৃত্যুৰ নিষেধাজ্ঞা ভংগ কৰাৰ বাবে অস্থিৰ হৈ পৰিছিল। ই ওচৰৰ পৰা আঁতৰত খেলক ভয় খুৱাইছিল। এইদৰে এংগাককুকুকে ইয়াক কটাৰীৰে ভয় খুৱাই সহায় কৰিবলগীয়া হৈছিল।

কিভালিৰমিউট

টুপিলাকটোও আছিল অদৃশ্য সত্তা। ইগলুলিকৰ এটা টুপিলাকৰ দৰে, লগতে আংকাককুইও একমাত্ৰ যিয়ে ইয়াক চাব পাৰিছিল। ই আছিল chimera সদৃশ জীৱ, মানুহৰ মূৰ আৰু বিভিন্ন প্ৰজাতিৰ প্ৰাণীৰ অংশ। ই বিপদজনক আছিল, ই বসতিস্থলটোক আক্ৰমণ কৰিব পাৰে। তাৰ পিছত, এংগাককুকুৱে ইয়াৰ বিৰুদ্ধে যুঁজিবলগীয়া হৈছিল আৰু তেওঁলোকৰ সহায়কাৰী আত্মাৰে ইয়াক গ্ৰাস কৰিবলগীয়া হৈছিল।

গ্ৰীনলেণ্ড

ভৌতিক, মানৱসৃষ্ট বস্তুটোত টুপিলাক প্ৰকাশ পাইছিল। ইয়াক মানুহে শত্ৰুৰ ক্ষতিসাধন কৰি বনাইছিল। পুতলাৰ দৰে বস্তু আছিল যদিও ভুক্তভোগীৰ ওপৰত যাদুকৰী ক্ষমতা আছে বুলি ভবা হৈছিল। ইয়াক মৰা জীৱ-জন্তু আৰু মৃত শিশুৰ মিশ্ৰিত অংশৰ পৰা তৈয়াৰ কৰা হ'ব পাৰে।

ইনুইননাইট

তামৰ ইনুইট (ইনুইননাইট)ৰ বাবে টুপিলাক বানান কৰা টুপিলাক খ্ৰীষ্টান ধৰ্মৰ চয়তানৰ সৈতে একে আছিল।

তথ্য সংগ্ৰহ

শ্ৰেণী:কিংবদন্তি
মহাৰাণা

মহাৰাণা ("মহান ৰাণা") এক ভাৰতীয় ৰাজকীয় উপাধি ৰাণাৰ এক ভিন্নতা। মহাৰাণাই 'মহাৰাজ' বা 'উচ্চ ৰজা'ক বুজায়, যিটো "মহাৰাজ" শব্দৰ সৈতে মিল আছে। এই শব্দটো সংস্কৃত “মহাৰাণক’’ উপাধিৰ পৰা উদ্ভৱ হৈছে।

স্বাধীনতাৰ সময়ত ব্যৱহাৰ

চেলুট ষ্টেটছ

১৯৪৭ চনৰ ১৪ আগষ্টত ডমিনিয়ন অৱ ইণ্ডিয়াত যোগদান কৰা ৰাজ্যসমূহে উপভোগ কৰা বন্দুকৰ চেলুট লাভ কৰা ৰাজ্যসমূহৰ ভিতৰত তলত উল্লেখ কৰা মহাৰাণাসমূহ আছিল:

১৯ বন্দুকৰ বংশগত চেলুট: (২১ বন্দুক স্থানীয়): উদয়পুৰ ৰাজ্যৰ মহাৰাণা (মেৱাৰ)
১৩ বন্দুকৰ বংশগত চেলুট: ৰাজপিপ্লাৰ মহাৰাণা
১১-বন্দুকৰ বংশগত চেলুট: বৰৱানীৰ মহাৰাণা

৯-বন্দুকৰ বংশগত চেলুট:

দন্তৰ মহাৰাণা
ৱাধৱানৰ মহাৰাণা
সান্তৰ মহাৰাণা

স্বাধীনতাৰ পিছত কিছুমান শাসকক বন্দুকৰ চেলুট বৃদ্ধি কৰা হৈছিল, যেনে- ওপৰত উল্লেখ কৰা মেৱাৰৰ মহাৰাণা (হিন্দু; উদয়পুৰত, ৰাজস্থানৰ মহাৰাজপ্ৰমুখত) অৰ্ডাৰ অৱ প্ৰেচিডেন্সত প্ৰথম স্থানলৈ উন্নীত কৰা হয়, যাৰ ফলত হায়দৰাবাদ আৰু বেৰাৰৰ (মুছলমান) নিজামক স্থানচ্যুত কৰা হয় আৰু ৯ বন্দুকৰ সকলো ৰাজ্যকে হাইনেছৰ শৈলী ব্যৱহাৰৰ অনুমতি দিয়া হয়।

তথ্যসূত্ৰ

শ্ৰেণী:উপাধি
শ্ৰেণী:ভাৰতৰ সাম্ৰাজ্য আৰু ৰাজ্য
নিঅ′মেৰিছ (শ্ৰুতিকথা)

নিঅ′মেৰিছ (প্ৰাচীন গ্ৰীক: Νεόμηρις, ইংৰাজী: Neomeris) গ্ৰীক শ্ৰুতিকথা অনুসৰি এগৰাকী সাগৰীয় নেৰেইড৷ তেওঁ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল।

কিংবদন্তি

নিঅ′মেৰিছ গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত নিঅ′মেৰিছো আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
সতীন্দ্ৰ মোহন দেৱ ষ্টেডিয়াম

সতীন্দ্ৰ মোহন দেৱ ষ্টেডিয়াম হৈছে এখন বহুমুখী ষ্টেডিয়াম৷ ষ্টেডিয়ামখন অসমৰ শিলচৰত অৱস্থিত৷ পূৰ্বতে ইয়াক জিলা ক্ৰীড়া সন্থা ষ্টেডিয়াম বুলি জনা গৈছিল৷ আভ্যন্তৰীন ব্যৱস্থা আৰু আন্তঃগাঁঠনিৰ ব্যাপক উন্নতি সাধন কৰাৰ পাছত ইয়াক সন্তোষ মোহন দেৱৰ পিতৃৰ নামেৰে নামকৰণ কৰা হয়৷ ষ্টেডিয়ামখনত প্ৰধানকৈ ফুটবল আৰু ক্ৰিকেট খেল খেলা হয়৷ বৰ্তমান ইয়াৰ আসনৰ সংখ্যা হৈছে ৩০,০০০৷ এইখন ষ্টেডিয়ামত ভাৰত আৰু ইংলেণ্ডৰ মহিলা ক্ৰিকেট দলৰ মাজত অনুষ্ঠিত এখন এদিনীয়া ক্ৰিকেট খেল অনুষ্ঠিত হৈছিল৷ ইয়াৰ লগতে এইখন ষ্টেডিয়ামত ৰঞ্জি ট্ৰফী আৰু দুলীপ ট্ৰফীৰ খেলো অনুষ্ঠিত হৈছিল৷ ষ্টেডিয়ামৰ ফ্লাডলাইটবোৰ ২০০৮ চনত ভাৰত হেভী ইলেক্ট্ৰিক লিমিটেড-এ সংযোজিত কৰিছিল৷

এদিনীয়া আন্তঃৰাষ্ট্ৰীয় ক্ৰিকেট খেল

ক্ৰমাংক দল (A) দল (B) বিজেতা ব্যৱধান বৰ্ষ
১ দহ উইকেটৰ ব্যৱধানত ২০০৫

তথ্য সংগ্ৰহ

বাহ্যিক সংযোগ

২০০৮-০৯ চনৰ ফেডাৰেছন কাপৰ প্ৰাথমিক ৰাউণ্ডৰ খেল
ক্ৰিকেট আৰ্কাইভ

শ্ৰেণী:ষ্টেডিয়াম
অসম ভাৰতীয় জনতা পাৰ্টী

অসম ভাৰতীয় জনতা পাৰ্টী ( Asom Bharatiya Janata Party ) ভাৰতীয় জনতা পাৰ্টীৰ পৰা বিভাজিত হৈ আতঁৰি গঠন হোৱা অসমৰ এটা ৰাজনৈতিক দল আছিল। অসমৰ প্ৰাক্তন আৰক্ষী সঞ্চালক আৰু ভাৰতীয় জনতা পাৰ্টীৰ জ্যেষ্ঠ নেতা হিৰণ্য কুমাৰ ভট্টাচাৰ্যৰ নেতৃত্বত ২০০১ চনত এই দলটো গঠন হৈছিল। ২০০১ চনৰ অসম বিধানসভাৰ নিৰ্বাচনত ভাৰতীয় জনতা পাৰ্টীৰ অসম গণ পৰিষদৰ হৈতে হোৱা নিৰ্বাচনী মিত্ৰতাক বিৰোধিতা কৰি ভট্টাচাৰ্যৰ নেতৃত্বত দলটো গঠন হৈছিল।

অসম বিজেপি-য়ে ২০০১ চনৰ অসম বিধানসভাৰ নিৰ্বাচনত প্ৰতিদ্বন্দিতা আগবঢ়াইছিল যদিও সফল হ'ব নোৱাৰিলে।
শ্ৰেণী: অসমৰ ৰাজনৈতিক দল
লীলা গান্ধী

লীলা গান্ধী (; জন্ম ১৯৬৬) ভাৰতত জন্মগ্ৰহণ কৰা এগৰাকী সাহিত্যিক আৰু সাংস্কৃতিকতত্ত্ববিদ যিগৰাকী উত্তৰ ঔপনিৱেশিক তত্ত্ব বিষয়ত কৰা কামৰ বাবে বিখ্যাত। তেওঁ বৰ্তমান জন হকছৰ মানৱতা আৰু ইংৰাজীৰ অধ্যাপক আৰু ব্ৰাউন বিশ্ববিদ্যালয় পেমব্ৰোক চেণ্টাৰ ফৰ টিচিং এণ্ড ৰিচাৰ্চ অন উইমেনৰ সঞ্চালক। তেওঁ মহাত্মা গান্ধী নাতিনী।

গান্ধীয়ে পূৰ্বে চিকাগো বিশ্ববিদ্যালয়, লা ট্ৰব বিশ্ববিদ্যালয় আৰু দিল্লী বিশ্ববিদ্যালয়ত শিক্ষকতা কৰিছিল। তেওঁ শৈক্ষিক আলোচনী পোষ্টক'লনিয়েল ষ্টাডিজৰ প্ৰতিষ্ঠাপক সহ-সম্পাদক, আৰু তেওঁ ইলেক্ট্ৰনিক আলোচনী পোষ্টক'লনিয়েল টেক্সটৰ সম্পাদকীয় বোৰ্ডতো সেৱা আগবঢ়ায়। তেওঁ কৰ্ণেল বিশ্ববিদ্যালয় স্কুল অৱ ক্ৰিটিচিজম এণ্ড থিওৰীৰ এগৰাকী জ্যেষ্ঠ ফেল'।

প্ৰাৰম্ভিক জীৱন আৰু শিক্ষা

গান্ধীয়ে মুম্বাই জন্মগ্ৰহণ কৰিছিল আৰু প্ৰয়াত ভাৰতীয় দাৰ্শনিক ৰামচন্দ্ৰ গান্ধীৰ কন্যা আৰু ভাৰতীয় স্বাধীনতা আন্দোলন নেতা মহাত্মা গান্ধী নাতিনী। তেওঁ বিশ্লেষণ আগবঢ়াইছে যে মহাত্মা গান্ধীৰ কিছুমান দৰ্শন (উদাহৰণস্বৰূপে অহিংসা আৰু নিৰামিষভোজীৰ ওপৰত) আৰু নীতি আন্তঃৰাষ্ট্ৰীয়ৰ লগতে থলুৱা উৎসৰ দ্বাৰাও প্ৰভাৱিত হৈছিল। দিল্লীৰ হিন্দু কলেজৰ পৰা স্নাতক ডিগ্ৰী আৰু অক্সফৰ্ডৰ বেলিওল কলেজৰ পৰা ডক্টৰেট ডিগ্ৰী লাভ কৰে।

তেওঁ চি. ৰাজাগোপালাচাৰী নাতিও। তেখেতৰ ককাদেউতা দেৱদাস গান্ধী মহাত্মা গান্ধীৰ কনিষ্ঠ পুত্ৰ আৰু তেখেতৰ ককাক লক্ষ্মী চি. ৰাজাগোপালাচাৰী কন্যা আছিল।

সমালোচনা

১৯৯৮ চনত তেওঁৰ প্ৰথম গ্ৰন্থ পোষ্টক'লনিয়েল থিওৰীঃ এ ক্ৰিটিকেল ইনট্ৰ' ডাক্সন প্ৰকাশৰ লগে লগে গান্ধীক "উত্তৰ ঔপনিৱেশিক তত্ত্ব আৰু উত্তৰ গাঁথনিবাদ, উত্তৰ আধুনিকতাবাদ, মাৰ্ক্সবাদ আৰু নাৰীবাদৰ মাজত গুৰুত্বপূৰ্ণ সংযোগ আঁকি ক্ষেত্ৰখনৰ বহল দাৰ্শনিক আৰু বৌদ্ধিক প্ৰেক্ষাপটৰ ভিত্তিত মেপিং কৰা" বুলি বৰ্ণনা কৰা হয়।

তেখেতৰ পৰৱৰ্তী গ্ৰন্থ 'এফেকটিভ কমিউনিটিজ' লিখিছিল "প্ৰথমবাৰৰ বাবে প্ৰান্তীয় জীৱনশৈলী, উপসংস্কৃতি আৰু পৰম্পৰাৰ সৈতে জড়িতসকলে—যেনে সমকামিতা, নিৰামিষ, পশুৰ অধিকাৰ, আধ্যাত্মিকতাবাদ আৰু নান্দনিকতাবাদকে ধৰি—সাম্ৰাজ্যবাদৰ বিৰুদ্ধে একত্ৰিত হৈ উপনিবেশিক প্ৰজা আৰু সংস্কৃতিৰ সৈতে কেনেকৈ শক্তিশালী বন্ধন গঢ়ি তুলিছিল"। গান্ধীয়ে ঊনবিংশ শতিকাৰ শেষৰ ফালে আৰু বিংশ শতিকাৰ আৰম্ভণিতে এডৱাৰ্ড কাৰ্পেণ্টাৰৰ এম. কে. গান্ধীৰ সৈতে আৰু মিৰা আলফাছা শ্ৰী অৰবিন্দৰ সৈতে সংযোগ কৰা কৰ্মীসকলৰ সামাজিক নেটৱৰ্কসমূহৰ সন্ধান কৰে।

এই কামৰ জৰিয়তে গান্ধীয়ে আতিথ্য আৰু "জেন'ফিলিয়া"ৰ নৈতিক চৰ্তক কেন্দ্ৰ কৰি "উত্তৰ-ঔপনিৱেশিক নিয়োজিততাৰ ধাৰণাগত আৰ্হি" প্ৰস্তাৱ কৰাৰ বাবে আৰু উত্তৰ-ঔপনিৱেশিক তত্ত্বলৈ প্ৰথমবাৰৰ বাবে এক বিচিত্ৰ দৃষ্টিভংগী অনাৰ বাবে বিখ্যাত হৈছিল।

গান্ধীৰ তৃতীয়খন গ্ৰন্থ দ্য কমন কজ-ত বিংশ শতিকাৰ প্ৰথমাৰ্ধৰ গণতন্ত্ৰৰ আন্তঃৰাষ্ট্ৰীয় ইতিহাসক নৈতিকতাৰ চশমাৰে অনুশাসিত আত্ম-ফেশ্বনিঙৰ বহল অৰ্থত উপস্থাপন কৰা হৈছে। এই গ্ৰন্থখনক "ভ্ৰান্ত সম্পৰ্কৰ পৰিঘটনাসমূহক আগস্থান দিয়া গণতন্ত্ৰৰ বিকল্প ইতিহাস" আৰু "উত্তৰ-ঔপনিৱেশিক অধ্যয়নৰ বাবে অসীম অন্তৰ্ভুক্তিৰ মূল্যৰ আটাইতকৈ পুংখানুপুংখ প্ৰতিৰক্ষা" বুলি বৰ্ণনা কৰা হৈছে।

লীলা গান্ধীও এজন প্ৰকাশিত কবি। ২০০০ চনত ৰবি দয়ালে প্ৰকাশ কৰা তেওঁৰ প্ৰথম কবিতা সংকলন মেজাৰ্ছ অৱ হোম আৰু পৰৱৰ্তী কবিতা কেইবাটাও সংকলনত অন্তৰ্ভুক্ত কৰা হৈছে।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
১৯ ফেব্ৰুৱাৰী

১৯ ফেব্ৰুৱাৰী দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৫০তম দিন। বছৰটো শেষ হ’বলৈ এই দিনৰ পৰা মুঠ ৩১৫টা দিন (অধিবৰ্ষত ৩১৬ দিন) বাকী থাকে।

উল্লেখযোগ্য ঘটনাৱলী

২০২৫ – ৰেখা গুপ্তাক দিল্লীৰ মুখ্যমন্ত্ৰী হিচাপে নিযুক্ত কৰা হয়।

জন্ম

১৪৭৩ - নিক'লাচ ক'পাৰ্নিকাচ, বিখ্যাত গণিতজ্ঞ আৰু জ্যোতিৰ্বিজ্ঞানী।
১৬৩০ - ছত্ৰপতি শিৱাজী মহাৰাজ, ভাৰতীয় যোদ্ধা ৰজা।
১৬৬০ - ফ্ৰীডৰীখ হফমান, জাৰ্মান পদাৰ্থবিদ আৰু ৰসায়নবিদ।
১৯১৯ - হেম ভৰালী, ভাৰতীয় মুক্তি যুঁজাৰু।
১৯৬৩ - ফাল্গুনী নায়াৰ, ভাৰতীয় ব্যৱসায়ী।
১৯৬৪ - জেনিফাৰ ডাউডনা, আমেৰিকান জৈৱ ৰসায়নবিদ।
১৯৭০ - কে আৰ মীৰা, ভাৰতীয় লেখক আৰু সাংবাদিক।
১৯৮৬ - কৱি শাস্ত্ৰী, ভাৰতীয় ব্ৰিটিছ অভিনেতা।
২০০৪ - মিলি ববি ব্ৰাউন, ব্ৰিটিছ অভিনেত্ৰী আৰু মডেল।

মৃত্যু

১৮৬১ - ৰাণী ৰাসমণি, ভাৰতৰ জমিদাৰ।
১৯১৫ - গোপাল কৃষ্ণ গোখলে, ভাৰতীয় দাৰ্শনিক তথা ৰাজনীতিবিদ।
১৯৫১ - আণ্ড্ৰে পউল গুলেইম গিদ, ফৰাচী সাহিত্যিক।
১৯৮২ - গুৰুপ্ৰসাদ দাস, অসমীয়া বিজ্ঞানী।
২০১৬ - হাৰ্পাৰ লী, আমেৰিকান লেখক।
২০১৭ - বনশ্ৰী সেনগুপ্ত, ভাৰতীয় গায়িকা।

দিৱস

শিৱাজী জয়ন্তী, (মহাৰাষ্ট্ৰ, ভাৰত)।
পতাকা দিৱস (তুৰ্কমেনিস্তান)।

তথ্য সংগ্ৰহ

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন